கால்சியம் நைட்ரைடு

கால்சியம் நைட்ரைடு (Calcium nitride) என்பது Ca3N2 என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். பல்வேறு வடிவங்களில் (சமவளவு) காணப்பட்டாலும் α- கால்சியம் நைட்ரைடு பொதுவாகக் கிடைக்கிறது.

 அமைப்பு 
α-கால்சியம் நைட்ரைடு, மாங்கனீசு இரும்பு ஆக்சைடு கனிமமான பிக்சுபைட்டு கனிமத்தின் எதிர் வடிவமைப்பை ஏற்றுள்ளது. Mn2O3 சேர்மத்தின் அமைப்பைப் போல ஆனால் அயனிகளின் இருப்பிடங்கள் அதனிலிருந்து மாறுபட்டு தலைகீழாக அமைந்திருக்கும். கால்சியம் (Ca2+) அயனிகள் ஆக்சைடின் (O2−) இடத்திலும் நைட்ரைடு (N3−) அயனிகள் மாங்கனீசு அயனிகளின் (Mn3+) இருப்பிடத்திலும் மாறுபட்டுக் காணப்படுகின்றன. இவ்வமைப்பில் Ca2+ நான்முகத் தளங்களிலும் நைட்ரைடு மையங்கள் இரண்டு வேறுபட்ட எண்முக தளங்களிலும் ஆக்ரமித்துள்ளனWells, A.F. (1984) Structural Inorganic Chemistry, Oxford: Clarendon Press. .

 தயாரிப்பு மற்றும் வினைகள் 
கால்சியம் காற்றில் எரியும்போது உருவாகும்  கால்சியம் ஆக்சைடுடன் சேர்ந்து கால்சியம் நைட்ரைடு உருவாகிறது. மற்றும் பகுதிப்பொருட்கள் நேரடியாக வினைபுரியும் போதும் கால்சியம் நைட்ரைடு உருவாகிறது. P. Ehrlich “Calcium, Strontium, Barium Nitrides Ca3N2, Sr3N2, Ba3N2” in Handbook of Preparative Inorganic Chemistry, 2nd Ed. Edited by G. Brauer, Academic Press, 1963, NY. Vol. 1. p. 940-1. 
3 Ca  +  N2   →   Ca3N2

கால்சியம் நைட்ரைடு தண்ணீருடன் வினைபுரிந்து அல்லது காற்றில் உள்ள ஈரப்பதத்தை உறிஞ்சி அமோனியா மற்றும் கால்சியம் ஐதராக்சைடு சேர்மங்களைக் கொடுக்கிறது.:
Ca3N2  +  6 H2O   →   3 Ca(OH)2  +  2 NH3

சோடியம் ஆக்சைடு போலவே கால்சியம் நைட்ரைடும் 350 பாகை செல்சியசு வெப்பநிலைக்கு மேல் ஐதரசனை ஈர்த்துக் கொள்கிறது.
Ca3N2 + 2 H2  →   2 CaNH + CaH2

 மேற்கோள்கள் 

 புற இணைப்புகள் 
 WebElements entry

பகுப்பு:நைட்ரைடுகள்
பகுப்பு:கால்சியம் சேர்மங்கள்
பகுப்பு:நைதரசன் சேர்மங்கள்